section_heading: Radnja
paragraph_text: U indijskoj džungli pantera Bagheera, na obali rijeke, pronalazi u košari ljudsko dijete te ga odluči dati vučjoj obitelji da se za njega brinu. Dječak je dobio ime Mowgli. Jedne noći održan je skup svih vukova džungle, a vođa čopora, Akela, obavijestio je da se je Shere Kaan, bengalski tigar koji napada ljude, vratio u džunglu. Akela je predložio da se Mowgli vrati u ljudsko selo jer cijeli čopor nije dovoljno jak da se bori s tigrom. Bagheera se ponudi da dječaka vrati među ljude.